C 34/6
SL
Uradni list Evropske unije
30.1.2023
Novi motiv na nacionalni strani eurokovancev, namenjenih za obtok (2023/C 34/06)
Motiv na nacionalni strani novega spominskega dvoeurskega kovanca, namenjenega za obtok, ki ga izda Monako Eurokovanci, namenjeni za obtok, so zakonito plačilno sredstvo na celotnem euroobmočju.
Komisija objavi opise motivov vseh novih eurokovancev, da bi z njimi seznanila javnost in vse, ki s kovanci rokujejo (1).
V skladu s sklepi Sveta z dne 10. februarja 2009 (2) lahko države članice euroobmočja in države, ki so z Evropsko unijo sklenile monetarni sporazum o izdaji eurokovancev, izdajo za obtok namenjene spominske eurokovance, če izpolnjujejo določene pogoje, zlasti da uporabijo samo kovanec v vrednosti 2 EUR.
Takšni kovanci imajo enake tehnične lastnosti kot ostali dvoeurski kovanci, le da je na nacionalni strani kovanca vgraviran spominski motiv z velikim simbolnim pomenom v nacionalnem ali evropskem merilu.
Država izdajateljica: Monako Priložnostni motiv: Stoletnica smrti princa Alberta I Opis motiva: Motiv prikazuje portret princa Alberta I.
Na levi je ime države izdajateljice „MONACO“, na desni pa leto izdaje „2022“.
Na dnu je napis „ALBERT Ier“, ki mu sledita letnici „1848–1922“.
Na obročku je dvanajst zvezd evropske zastave.
Predvideni obseg izdaje: 15 000 kovancev Datum izdaje: september 2022
(1) Za vse motive na nacionalnih straneh kovancev, ki so bili izdani leta 2002, glej UL C 373, 28.12.2001, str. 1.
(2) Glej sklepe Sveta za ekonomske in finančne zadeve z dne 10. februarja 2009 in Priporočilo Komisije z dne 19. decembra 2008 o skupnih smernicah za nacionalne strani in izdajo eurokovancev, namenjenih obtoku (UL L 9, 14.1.2009, str. 52).